**Novi determinatorji MZS**

 V nedeljo 16. oktobra 2016 so v Podsredi v prostorih Pokrajinskega parka Kozjansko pod okriljem Mikološke zveze Slovenije potekali izpiti za naziv determinator. Za naziv determinator samostojni svetovalec so se prijavili 4 kandidati, za opravljanje izpita z nazivom determinator svetovalec pa se je prijavilo 5 kandidatov. Pod budnim očesom izpitne komisije v sestavi Ana Ivanovič - predsednica in Slavko Poler ter Anton Šerod kot člana, so kandidati opravljali teoretični in praktični del izpita. V nekaj urah trajajočega izpita so kandidati prikazali zavidljivo znanje poznavanja in določevanja gliv. Vsi kandidati so uspešno opravili izpite in s tem pridobili nazive, za katere so se tekom leta pripravljali v matičnih gobarskih društvih pod mentorstvom društvenih strokovnjakov.

 Izpit za naziv determinator samostojni svetovalec so opravili Veronika Tratnik iz GMD Ljubljana, Darko Hajnšek iz GD Lisička Maribor, Bojan Rot iz GD Gorje in Mitja Novak iz GD Novo mesto. Izpit za naziv determinator svetovalec pa so opravili Katarina Grabnar Apostolides iz GMD Ljubljana, Bojan Dobrotič in Željko Božič iz GD Lisička Maribor, Franci Arh iz GD Gorje in Črt Šuštar iz GD Novo mesto.

Vsem čestitamo za opravljene izpite!

Sestavil: Franci Arh

Na slikah:

Udeleženci izpita MZS v Kozjem s člani izpitne komisije in predsednikom MZS Amadeom Dolencem.

Udeleženci izpita MZS